钦定古今图书集成/明伦汇编/氏族典/第021卷 > 《廖用贤尚友录》 > 蒙舍尨
## 钦定古今图书集成/明伦汇编/氏族典/第021卷 > 《廖用贤尚友录》 > 蒙舍尨

按《唐书南蛮传》：“蒙舍诏，王蒙氏，父子以名相属。自舍
尨以来，有谱次可考。舍尨生独逻，亦曰细奴逻。高宗
时，遣使者入朝。细奴逻生逻盛炎，逻盛炎生炎阁。武
后时，盛炎入朝，炎妻方娠，又生盛逻皮。盛炎死，炎阁
立。炎阁死，弟盛逻皮立。盛逻皮生皮逻阁。炎阁未有
子时，以阁逻凤为嗣，及生子，还其宗。”开元末，诏赐皮
逻阁名归义，册为云南王。天宝七载，归义死，阁逻凤
立，子凤《迦异》前死，立其孙异牟寻，德宗册为南诏王。
诏至，异牟寻遣兄蒙细罗勿等迎之。元和三年，异牟
寻死，子寻阁劝立。明年死，子劝龙晟立。十一年，为弄
栋节度王嵯巅所杀，立其弟劝利。劝利德嵯巅赐氏
“蒙。”长庆三年死，弟丰祐立。丰祐死，坦绰酋龙立，僭称
皇帝，建元建极，自号“大礼国。”死，子法嗣，改元贞明。承
智、大同，自号“大封人。”死，子舜化立，建元中兴。遣使修
好，昭宗不答。后中国乱，不复通。